# ᱨᱟᱣᱟᱞᱯᱤᱱᱰᱤ

| ᱨᱟᱣᱟᱞᱯᱤᱱᱰᱤ
راولپنڈی |
| --- |
| ᱢᱮᱴᱨᱚᱯᱚᱞᱤᱥ |
| ᱨᱟᱣᱟᱞ ᱡᱷᱤᱞᱨᱟᱣᱟᱴ ᱠᱤᱞᱟᱠᱨᱤᱥᱴ ᱪᱟᱨᱪᱨᱟᱣᱟᱞᱯᱤᱱᱰᱤ ᱨᱮᱞᱣᱮ ᱥᱴᱮᱥᱚᱱᱵᱟᱦᱨᱤᱭᱟ ᱴᱟᱣᱩᱱPMAS-Arid ᱪᱟᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ |
|

|  |
| --- |
| ᱨᱟᱣᱟᱞᱯᱤᱱᱰᱤ ᱨᱮᱭᱟᱜ ᱥᱚᱨᱠᱟᱨᱤ ᱞᱳᱜᱳEmblem |

 |
| ᱵᱟᱦᱱᱟ ᱧᱩᱛᱩᱢ: ᱯᱤᱱᱰᱤ |
| ᱨᱟᱣᱟᱞᱯᱤᱱᱰᱤPakistan |
| ᱠᱳᱣᱚᱨᱰᱤᱱᱮᱴᱥ: ﻿ / ﻿ |
| ᱫᱤᱥᱚᱢ |  ᱯᱟᱠᱤᱥᱛᱟᱱ |
| ᱯᱨᱚᱫᱮᱥ | ᱯᱟᱧᱡᱟᱵᱽ |
| ᱦᱟᱹᱴᱤᱧ | ᱨᱟᱣᱟᱞᱯᱤᱱᱰᱤ |
| ᱦᱚᱱᱚᱛ | ᱨᱟᱣᱟᱞᱯᱤᱱᱰᱤ |
| ᱛᱚᱦᱥᱤᱞ | ᱘ |
| ᱭᱩᱱᱤᱭᱚᱱ ᱠᱚᱣᱩᱱᱥᱤᱞ | ᱓᱘ |
| ᱢᱩᱱᱤᱥᱤᱯᱟᱞᱤᱴᱤ | ᱑᱘᱖᱗ |
| ᱥᱚᱨᱠᱟᱨ |
|  • ᱞᱮᱠᱟᱱ | ᱢᱟᱦᱟᱱᱚᱜᱚᱨ ᱱᱤᱜᱟᱢ |
|  • ᱢᱮᱭᱚᱨ | None (Vacant) |
|  • ᱰᱤᱯᱴᱤ ᱢᱮᱭᱚᱨ | None (Vacant) |
|  • ᱠᱚᱢᱤᱥᱚᱱᱟᱨ | ᱤᱱᱡᱤᱱᱤᱭᱚᱨ ᱟᱵᱽᱫᱩᱞ ᱟᱢᱤᱨ ᱠᱷᱚᱛᱚᱠ (BPS-20 PAS) |
|  • ᱰᱤᱯᱴᱤ ᱠᱚᱢᱤᱥᱚᱱᱟᱨ | ᱦᱟᱥᱟᱱ ᱣᱟᱠᱟᱨ ᱪᱤᱢᱟ (BPS-19 PAS) |
|  • ᱨᱮᱜᱤᱱᱟᱞ ᱯᱩᱞᱤᱥ ᱚᱯᱷᱤᱥᱟᱨ (RPO) | ᱥᱟᱭᱟᱫᱽ ᱠᱷᱩᱨᱨᱟᱢ ᱟᱞᱤ (BPS-20 PSP) |
| ᱚᱥᱟᱨ ᱵᱤᱥᱟᱹᱨ |
|  • ᱢᱟᱦᱟᱱᱚᱜᱚᱨ ᱱᱤᱜᱟᱢ | 479 ᱠᱤᱢᱤ২ (185 ᱜᱟᱺᱴ ᱢᱟᱭᱤᱞ) |
|  • ᱢᱮᱴᱨᱚ | 311 ᱠᱤᱢᱤ২ (120 ᱜᱟᱺᱴ ᱢᱟᱭᱤᱞ) |
| ᱩᱥᱩᱞ | 508 ᱢᱤᱴᱚᱨ (1667 ᱯᱷᱩᱴ) |
| ᱦᱚᱲ ᱮᱞ (᱒᱐᱒᱓) |
|  • ᱢᱟᱦᱟᱱᱚᱜᱚᱨ ᱱᱤᱜᱟᱢ | ᱓᱓᱕᱗᱖᱑᱒ |
|  • ᱴᱷᱟᱶ | ᱯᱟᱧᱡᱟᱵᱽ ᱨᱮ ᱛᱮᱥᱟᱨ ᱯᱟᱠᱤᱥᱛᱟᱱ ᱨᱮ ᱯᱩᱱ ᱟᱱᱟᱜ |
|  • ᱰᱮᱱᱥᱤᱴᱤ | 7000/ᱠᱤᱢᱤ2 (18000/ᱜᱟᱺᱴ ᱢᱟᱹᱭᱤᱞ) |
| ᱚᱠᱛᱚ ᱴᱚᱴᱷᱟ | ᱭᱩ.ᱴᱤ.ᱥᱤ+᱐᱕:᱐᱐ (PKT) |
|  • ᱥᱤᱛᱩᱝ (ᱰᱤ.ᱮᱥ.ᱴᱤ) | PKT |
| ᱯᱚᱥᱴᱟᱞ ᱠᱳᱰ | ᱔᱖᱐᱐᱐ |
| ᱮᱨᱤᱭᱟ ᱠᱳᱰ | ᱐᱕᱑ |
| ᱥᱚᱨᱠᱟᱨᱤ ᱯᱟᱹᱨᱥᱤ | ᱩᱨᱫᱩ, ᱤᱝᱞᱤᱥ |
| ᱯᱨᱚᱫᱮᱥ ᱯᱟᱹᱨᱥᱤ | ᱯᱟᱧᱡᱟᱵᱤ |
| ᱯᱟᱹᱨᱥᱤ | ᱯᱟᱧᱡᱟᱵᱤ |
| ᱣᱮᱵᱽᱥᱟᱭᱤᱴ | ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ |

**ᱨᱟᱣᱟᱞᱯᱤᱱᱰᱤ** (ᱩᱨᱫᱩ: راولپنڈی) ᱫᱚ ᱯᱟᱧᱡᱟᱵᱽ ᱯᱨᱚᱫᱮᱥ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱢᱚᱨᱥᱤᱭᱟᱞ ᱟᱨ ᱢᱚᱦᱟᱱᱚᱜᱚᱨᱤ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱩᱱᱭᱟᱹ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱯᱟᱧᱡᱟᱵᱽ ᱨᱮᱱᱟᱜ ᱠᱚᱧᱮ-ᱯᱟᱪᱮ ᱥᱮᱫ ᱨᱮ ᱥᱳᱱ ᱜᱟᱰᱟ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱡᱮᱜᱮᱛ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱯᱟᱧᱡᱟᱵᱤ ᱯᱟᱹᱨᱥᱤ ᱛᱮ ᱨᱚᱲᱼᱮᱫ ᱠᱟᱱ ᱥᱚᱦᱚᱨ ᱠᱟᱱᱟ ᱾ ᱨᱟᱣᱟᱞᱯᱤᱱᱰᱤ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱤᱥᱞᱟᱢᱟᱵᱟᱫᱽ ᱥᱩᱨ ᱨᱮ ᱢᱮᱱᱟᱜᱼᱟ, ᱟᱨ ᱱᱚᱣᱟ ᱫᱚ ᱥᱟᱶᱛᱟ ᱟᱨ ᱠᱟᱹᱣᱰᱤᱟᱹᱨᱤ ᱞᱮᱠᱟᱛᱮ ᱵᱟᱱᱟᱨ ᱡᱩᱢᱤᱫᱽ ᱞᱮᱠᱟᱛᱮ "ᱡᱟᱣᱟ ᱥᱚᱦᱚᱨ" ᱠᱚ ᱢᱮᱛᱟᱜᱼᱟ ᱾ ᱤᱥᱞᱟᱢᱟᱵᱟᱫᱽ ᱛᱷᱟᱯᱚᱱ ᱢᱟᱬᱟᱝ ᱨᱮ, ᱨᱟᱣᱟᱞᱯᱤᱱᱰᱤ ᱫᱚ ᱑᱙᱕᱙ ᱥᱟᱞ ᱠᱷᱚᱱ ᱑᱙᱖᱗ ᱥᱟᱞ ᱫᱷᱟᱹᱨᱤᱡ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾

ᱠᱚᱧᱮ ᱯᱟᱧᱡᱟᱵᱽ ᱨᱮᱱᱟᱜ ᱯᱳᱛᱷᱳᱦᱚᱨ ᱯᱟᱴᱷᱟᱨ ᱨᱮ ᱢᱮᱱᱟᱜ ᱨᱟᱣᱟᱞᱯᱤᱱᱰᱤ ᱫᱚ ᱑᱘ ᱥᱟᱭ ᱥᱮᱨᱢᱟ ᱫᱷᱟᱹᱨᱤᱡ ᱢᱤᱫ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱱᱚᱣᱟ ᱨᱮᱱᱟᱜ ᱢᱟᱨᱮ ᱱᱟᱜᱟᱢ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ, ᱡᱮᱞᱮᱠᱟ ᱭᱩᱱᱮᱥᱠᱳ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱴᱷᱟᱶ ᱛᱚᱠᱥᱤᱥᱤᱞᱟ ᱾ ᱑᱗᱖᱕ ᱥᱮᱨᱢᱟ ᱨᱮ, ᱨᱟᱡᱟ ᱜᱚᱠᱠᱷᱚᱨ ᱫᱚ ᱦᱟᱨᱟᱣ ᱮᱱᱟ ᱟᱨ ᱥᱚᱦᱚᱨ ᱫᱚ ᱥᱩᱠᱚᱨᱪᱚᱠᱤᱭᱟ ᱢᱤᱥᱞᱤ ᱦᱚᱛᱮᱛᱮ ᱦᱮᱡ ᱮᱱᱟ ᱾ ᱥᱤᱠᱷ ᱚᱠᱛᱚ ᱨᱮ, ᱨᱟᱣᱟᱞᱯᱤᱱᱰᱤ ᱫᱚ ᱢᱤᱫ ᱦᱩᱰᱤᱧ ᱴᱚᱴᱷᱟᱠᱤᱭᱟᱹ ᱥᱚᱦᱚᱨ ᱠᱷᱚᱱ, ᱴᱨᱮᱰ ᱟᱨ ᱯᱟᱧᱡᱟᱵᱽ ᱨᱮ ᱟᱡᱟᱜ ᱨᱟᱡᱽᱟᱹᱨᱤ ᱴᱷᱟᱶ ᱠᱷᱟᱹᱛᱤᱨ ᱢᱤᱫ ᱢᱩᱬ ᱥᱚᱦᱚᱨ ᱵᱮᱱᱟᱣ ᱮᱱᱟ ᱾ ᱥᱚᱦᱚᱨ ᱨᱮᱱᱟᱜ *ᱵᱟᱹᱵᱩ ᱢᱩᱦᱟᱞᱟ* ᱯᱩᱲᱥᱤ ᱨᱮ ᱢᱤᱫ ᱚᱠᱛᱚ ᱤᱦᱩᱫᱤ ᱵᱮᱯᱟᱨᱤᱭᱟᱹ ᱠᱚᱣᱟᱜ ᱢᱤᱫ ᱜᱩᱴ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱠᱚ ᱑᱘᱓᱐ ᱥᱮᱨᱢᱟ ᱨᱮ ᱢᱚᱥᱦᱟᱫᱽ, ᱯᱟᱨᱥᱤᱭᱟ ᱠᱷᱚᱱ ᱠᱚ ᱚᱸᱰᱚᱠ ᱮᱱᱟ ᱾

ᱫᱚᱥᱟᱨ ᱟᱝᱜᱽᱞᱚ-ᱥᱤᱠᱷ ᱞᱟᱹᱲᱦᱟᱹᱭ ᱛᱟᱭᱚᱢ ᱑᱘᱔᱙ ᱥᱟᱞ ᱨᱮ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱹᱱᱤ ᱫᱚ ᱯᱟᱧᱡᱟᱵᱽ ᱫᱚᱭ ᱟᱢᱮᱴ ᱞᱮᱫ ᱛᱟᱦᱮᱸᱫ ᱟᱨ ᱑᱙ ᱥᱟᱭ ᱥᱮᱨᱢᱟ ᱢᱩᱪᱟᱹᱫ ᱨᱮ ᱨᱟᱣᱟᱞᱯᱤᱱᱰᱤ ᱫᱚ ᱵᱨᱤᱴᱤᱥ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱨᱮᱱᱟᱜ ᱠᱚᱧᱮ ᱠᱚᱢᱟᱱ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱟᱨᱤᱥᱚᱱ ᱥᱚᱦᱚᱨ ᱞᱮᱠᱟᱛᱮ ᱵᱮᱱᱟᱣ ᱮᱱᱟ, ᱪᱮᱫᱟᱜ ᱥᱮ ᱱᱚᱰᱮᱱᱟᱜ ᱚᱠᱛᱚ ᱫᱚ ᱵᱨᱤᱴᱤᱥ ᱥᱚᱨᱠᱟᱨᱤ ᱠᱚ ᱞᱟᱹᱜᱤᱫ ᱟᱹᱰᱤ ᱱᱟᱯᱟᱭ ᱛᱟᱦᱮᱸ ᱠᱟᱱᱟ ᱾ ᱨᱟᱣᱟᱞᱯᱤᱱᱰᱤ ᱫᱚ ᱵᱨᱤᱴᱤᱥ ᱯᱟᱧᱡᱟᱵᱽ ᱨᱮᱱᱟᱜ ᱢᱤᱫ ᱢᱟᱨᱟᱝ ᱢᱟᱦᱟᱱᱚᱜᱚᱨ ᱠᱟᱱᱟ ᱾ ᱑᱙᱔᱗ ᱥᱟᱞ ᱨᱮ ᱵᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱵᱷᱮᱜᱟᱨ ᱛᱟᱭᱚᱢ, ᱱᱚᱣᱟ ᱥᱚᱦᱚᱨ ᱯᱟᱠᱤᱥᱛᱟᱱᱤ ᱯᱷᱟᱹᱫᱽ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱚᱲᱟᱜ ᱵᱮᱱᱟᱣ ᱮᱱᱟ ᱾

᱑᱙᱖᱑ ᱥᱮᱨᱢᱟ ᱨᱮ ᱯᱟᱠᱤᱥᱛᱟᱱ ᱨᱮᱱᱟᱜ ᱱᱟᱣᱟ ᱨᱟᱡᱽᱜᱟᱲ ᱤᱥᱞᱟᱢᱟᱵᱟᱫᱽ ᱵᱮᱱᱟᱣ ᱦᱩᱭ ᱞᱮᱱ ᱠᱷᱟᱹᱛᱤᱨ ᱱᱚᱣᱟ ᱥᱚᱦᱚᱨ ᱨᱮ ᱟᱭᱢᱟ ᱤᱱᱵᱷᱮᱥᱴᱢᱮᱱᱴ ᱠᱚ ᱫᱚ ᱟᱭᱤ.ᱮᱢ.ᱮᱯᱷ. ᱟᱨ ᱴᱚᱴᱷᱟᱠᱤᱭᱟᱹ ᱵᱮᱸᱠ ᱠᱚ ᱦᱚᱛᱮᱛᱮ ᱦᱩᱭ ᱞᱮᱱᱟ, ᱟᱨ ᱥᱟᱶᱛᱮ ᱤᱥᱞᱟᱢᱟᱵᱟᱫᱽ ᱯᱩᱨᱟᱹᱣᱚᱜ ᱢᱟᱬᱟᱝ ᱛᱮ ᱱᱚᱣᱟ ᱫᱚ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱦᱚᱸ ᱛᱤᱱᱟᱹᱜ ᱜᱟᱱ ᱚᱠᱛᱚ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ ᱾

## ᱟᱹᱲᱟᱹ ᱜᱟᱵᱟᱱ

ᱱᱚᱣᱟ ᱧᱩᱛᱩᱢ ᱨᱮᱱᱟᱜ ᱢᱩᱬᱩᱛ ᱫᱚ ᱯᱟᱧᱡᱟᱵᱤ ᱟᱹᱲᱟᱹ "*ᱨᱟᱣᱟᱞ"* (راول) ᱠᱷᱚᱱ ᱦᱮᱡ ᱟᱠᱟᱱᱟ ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ "ᱡᱷᱤᱞ" ᱟᱨ "*ᱯᱤᱸᱰ"* (پِنڈ) ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ "ᱟᱹᱛᱩ" ᱾ ᱱᱚᱣᱟ ᱞᱮᱠᱟᱛᱮ ᱵᱟᱱᱟᱨ ᱟᱹᱲᱟᱹ ᱨᱮᱱᱟᱜ ᱢᱮᱥᱟ ᱠᱟᱛᱮ "ᱡᱷᱤᱞ ᱨᱮ ᱵᱟᱥᱟ ᱟᱠᱟᱱ ᱟᱹᱛᱩ" ᱢᱮᱱᱛᱮ ᱵᱩᱡᱷᱟᱹᱣᱜᱼᱟ ᱾

ᱟᱨ ᱢᱤᱫᱴᱟᱹᱝ ᱯᱟᱹᱛᱭᱟᱹᱣ ᱫᱚ ᱱᱚᱣᱟ ᱠᱟᱱᱟ ᱡᱮ ᱨᱟᱣᱟᱞᱯᱤᱱᱰᱤ ᱨᱮᱱᱟᱜ ᱟᱹᱲᱟᱹ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ "ᱨᱟᱣᱟᱞ ᱠᱚᱣᱟᱜ ᱟᱹᱛᱩ" ᱪᱮᱫᱟᱜ ᱥᱮ ᱱᱚᱣᱟ ᱫᱚ ᱢᱤᱫᱴᱟᱹᱝ ᱢᱟᱨᱮ ᱟᱹᱛᱩ ᱨᱮᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱨᱟᱣᱟᱞ, ᱭᱚᱜᱤ (ᱛᱚᱯᱚᱥᱣᱤ) ᱠᱚᱣᱟᱜ ᱢᱤᱫᱴᱟᱹᱝ ᱜᱩᱴ ᱛᱟᱦᱮᱸ ᱠᱟᱱᱟ ᱾ ᱛᱤᱱᱟᱹᱝ ᱜᱟᱱ ᱚᱱᱚᱬᱦᱮ ᱠᱚᱨᱮ ᱚᱞ ᱢᱮᱱᱟᱜᱼᱟ ᱡᱮ ᱭᱳᱜᱤ ᱠᱚᱣᱟᱜ ᱢᱤᱫ ᱜᱩᱴ ᱟᱡᱟᱜ ᱢᱩᱬᱩᱛ ᱭᱳᱜᱤ 'ᱨᱟᱣᱟᱞ' ᱥᱟᱶᱛᱮ ᱱᱚᱣᱟ ᱴᱚᱴᱷᱟ ᱨᱮ ᱠᱚ ᱦᱮᱡ ᱞᱮᱱᱟ ᱟᱨ ᱟᱡᱟᱜ ᱚᱱᱚᱬᱦᱮ ᱠᱚ ᱥᱟᱶᱛᱮ ᱱᱚᱸᱰᱮ ᱠᱚ ᱵᱟᱥᱟ ᱞᱮᱱᱟ ᱾

## ᱱᱟᱜᱟᱢ

### ᱢᱩᱬᱩᱛ ᱠᱚ

ᱨᱟᱣᱟᱞᱯᱤᱱᱰᱤ ᱥᱩᱨ ᱨᱮᱱᱟᱜ ᱴᱚᱴᱷᱟ ᱨᱮ ᱦᱟᱡᱟᱨ ᱥᱮᱨᱢᱟ ᱠᱷᱚᱱ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱨᱟᱣᱟᱞᱯᱤᱱᱰᱤ ᱫᱚ ᱜᱟᱱᱫᱷᱟᱨ ᱨᱮᱱᱟᱜ ᱢᱟᱨᱮ ᱥᱤᱢᱟᱹ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱴᱚᱴᱷᱟ ᱨᱮ ᱟᱹᱰᱤ ᱜᱟᱱ ᱵᱩᱫᱫᱷᱚ ᱫᱷᱚᱨᱚᱢ ᱨᱤᱱ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾ ᱨᱟᱣᱟᱞᱯᱤᱱᱰᱤ ᱨᱮᱱᱟᱜ ᱠᱚᱧᱮ-ᱯᱟᱪᱮ ᱴᱚᱴᱷᱟ ᱨᱮ, ᱠᱚᱢ ᱠᱷᱚᱱ ᱠᱚᱢ ᱕᱕ ᱥᱴᱩᱯᱚ, ᱒᱘ ᱜᱚᱴᱟᱝ ᱵᱩᱫᱫᱷᱚ ᱢᱚᱱᱫᱤᱨ, ᱙ ᱜᱚᱴᱟᱝ ᱢᱚᱱᱫᱤᱨ ᱟᱨ ᱠᱟᱨᱚᱥᱛᱷᱤ ᱞᱤᱯᱤ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱠᱚᱞᱮᱠᱴᱚᱨᱤ ᱨᱮᱱᱟᱜ ᱪᱤᱱᱦᱟᱹ ᱧᱟᱢ ᱟᱠᱟᱱᱟ ᱾

## ᱚᱛᱱᱚᱜ

### ᱦᱚᱭ ᱦᱤᱥᱤᱫ

| ᱨᱟᱣᱟᱞᱯᱤᱱᱰᱤᱨᱮᱭᱟᱜ ᱦᱚᱭᱼᱦᱤᱥᱤᱫ ᱵᱟᱵᱚᱛ ᱠᱟᱛᱷᱟ |
| --- |
| ᱪᱟᱸᱫᱚ | ᱡᱟᱱ | ᱯᱷᱮᱵᱽ | ᱢᱟᱨᱪ | ᱮᱯᱨᱤᱞ | ᱢᱮᱹ | ᱡᱩᱱ | ᱡᱩᱞᱟᱭ | ᱟᱜᱚᱥᱴ | ᱥᱮᱯ | ᱚᱠᱴᱚ | ᱱᱚᱵᱷᱮ | ᱰᱤᱥᱮ | ᱥᱮᱨᱢᱟ |
| ᱡᱟᱹᱥᱛᱤ ᱨᱮᱠᱳᱨᱰ °ᱥᱮ (°ᱯᱷᱟ) | 30.1 (86.2) | 30 (86) | 34.5 (94.1) | 40.6 (105.1) | 45.6 (114.1) | 46.6 (115.9) | 44.4 (111.9) | 42 (108) | 38.1 (100.6) | 37.5 (99.5) | 32.2 (90.0) | 28.3 (82.9) | 46.6 (115.9) |
| ᱮᱵᱷᱚᱨᱮᱡᱽ ᱪᱮᱛᱟᱱ °ᱥᱮ (°ᱯᱷᱟ) | 17.9 (64.2) | 19.7 (67.5) | 24.5 (76.1) | 30.5 (86.9) | 36 (97) | 38.4 (101.1) | 35.3 (95.5) | 33.7 (92.7) | 33.7 (92.7) | 30.9 (87.6) | 25.9 (78.6) | 20.2 (68.4) | 28.9 (84.0) |
| ᱫᱤᱱᱟᱹᱢ ᱮᱵᱷᱚᱨᱮᱡᱽ °ᱥᱮ (°ᱥᱮ) | 10.6 (51.1) | 12.9 (55.2) | 17.6 (63.7) | 23.2 (73.8) | 28.4 (83.1) | 31.1 (88.0) | 29.9 (85.8) | 28.8 (83.8) | 27.4 (81.3) | 22.7 (72.9) | 17.1 (62.8) | 12.3 (54.1) | 21.8 (71.3) |
| ᱮᱵᱷᱚᱨᱮᱡᱽ ᱞᱟᱛᱟᱨ °ᱥᱮ (°ᱯᱷᱟ) | 3.2 (37.8) | 6 (43) | 10.7 (51.3) | 15.8 (60.4) | 20.7 (69.3) | 23.7 (74.7) | 24.4 (75.9) | 23.8 (74.8) | 21.1 (70.0) | 14.5 (58.1) | 8.3 (46.9) | 4.3 (39.7) | 14.7 (58.5) |
| ᱥᱟᱱᱟᱢ ᱠᱷᱚᱱ ᱡᱚᱢ ᱨᱮᱠᱳᱨᱰ °ᱥᱮ (°ᱯᱷᱟ) | −3.9 (25.0) | −2.7 (27.1) | 1.1 (34.0) | 5.0 (41.0) | 6.1 (43.0) | 15.5 (59.9) | 17.2 (63.0) | 17.2 (63.0) | 11.6 (52.9) | 5.5 (41.9) | −0.5 (31.1) | −2.8 (27.0) | −3.9 (25.0) |
| ᱮᱵᱷᱚᱨᱮᱡᱽ ᱫᱟᱜᱼᱡᱟᱹᱲᱤ ᱢᱤᱢᱤ (ᱤᱧᱪᱤ) | 67.1 (2.64) | 84.1 (3.31) | 92.4 (3.64) | 63.2 (2.49) | 34.1 (1.34) | 75.3 (2.96) | 305.3 (12.02) | 340.3 (13.40) | 110.7 (4.36) | 31.7 (1.25) | 14.4 (0.57) | 36.2 (1.43) | ᱑,᱒᱕᱔.᱘ (49.41) |
| ᱮᱵᱷᱚᱨᱮᱡᱽ ᱫᱟᱜᱼᱡᱟᱹᱲᱤ ᱢᱟᱦᱟᱸ | 5 | 6 | 6 | 5 | 4 | 6 | 15 | 17 | 7 | 2 | 2 | 3 | 78 |
| ᱯᱷᱮᱰᱟᱛ ᱑: *Climate-Data.org*, altitude: 497 m |
| ᱯᱷᱮᱰᱟᱛ ᱒: SCBM |

## ᱰᱮᱢᱚᱜᱨᱟᱯᱷᱤ

᱒᱐᱑᱗ ᱥᱮᱨᱢᱟ ᱨᱮ ᱨᱟᱣᱟᱞᱯᱤᱱᱰᱤ ᱨᱤᱱ ᱦᱚᱲ ᱫᱚ ᱒,᱐᱙᱘,᱒᱓᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱘᱔% ᱦᱚᱲ ᱫᱚ ᱯᱟᱧᱡᱟᱵᱤ, ᱙% ᱫᱚ ᱯᱟᱥᱛᱷᱩᱱ ᱟᱨ ᱗% ᱫᱚ ᱮᱴᱟᱜ ᱡᱟᱹᱛᱤ ᱨᱤᱱ ᱠᱟᱱᱟ ᱠᱚ ᱾

| ᱦᱚᱲ ᱮᱞᱥᱚᱝ ᱱᱟᱜᱟᱢ |
| --- |
| ᱥᱮᱨᱢᱟ | ᱦᱚᱲ. | ±% |
|  1855  | ᱑᱕,᱙᱑᱓ | —     |
|  1868  | ᱒᱘,᱕᱘᱖ | +79.6% |
|  1881  | ᱕᱒,᱙᱗᱕ | +85.3% |
|  1891  | ᱗᱒,᱐᱒᱓ | +36.0% |
|  1901  | ᱘᱗,᱖᱘᱘ | +21.7% |
|  1911  | ᱘᱖,᱔᱘᱓ | −1.4% |
|  1921  | ᱑᱐᱑,᱑᱔᱒ | +17.0% |
|  1931  | ᱑᱑᱙,᱒᱘᱔ | +17.9% |
|  1941  | ᱑᱘᱕,᱐᱐᱐ | +55.1% |
|  1951  | ᱒᱓᱗,᱐᱐᱐ | +28.1% |
|  1961  | ᱓᱔᱐,᱐᱐᱐ | +43.5% |
|  1972  | ᱖᱑᱕,᱐᱐᱐ | +80.9% |
|  1981  | ᱗᱙᱕,᱐᱐᱐ | +29.3% |
|  1998  | ᱑,᱔᱐᱙,᱗᱖᱘ | +77.3% |
|  2017  | ᱒,᱐᱙᱘,᱒᱓᱑ | +48.8% |
|  2023  | ᱓,᱓᱕᱗,᱖᱑᱒ | +60.0% |
| ᱯᱷᱮᱰᱟᱛ:  |

## ᱱᱳᱴᱥ

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ

* City District Government Rawalpindi, Official Website, archived at 13 March 2008
* Rawalpindi (Pakistan) – Britannica Online Encyclopedia
* ᱨᱟᱣᱟᱞᱯᱤᱱᱰᱤ ᱴᱨᱟᱵᱷᱮᱞ ᱵᱟᱵᱚᱫᱽ ᱠᱟᱛᱷᱟ ᱣᱤᱠᱤᱦᱤᱨᱤ (Wikivoyage) ᱨᱮ
*
* Rawalpindi – Tradition to Innovation